钦定古今图书集成/明伦汇编/氏族典/第416卷 > 《廖用贤尚友录》 > 庾季才
## 钦定古今图书集成/明伦汇编/氏族典/第416卷 > 《廖用贤尚友录》 > 庾季才

按《隋书庾季才传》，“季才，字叔奕，新野人也。八世祖滔随晋元帝过江，因家于南郡江陵县。祖诜，梁处士。父
曼倩，光禄卿。季才幼颖悟，湘东王绎引授外兵参军。
西台建，累迁中书郎。江陵陷灭，周太祖令参掌太史。
每有征讨，恒预侍从。武成二年，补麟趾学士，累迁车
骑大将军。及高祖为丞相，尝夜召季才而问季才曰：
‘符兆已定，公岂得为箕、颍之事’。”高祖默然。开皇元年，
授通直散骑常侍，以年老，频表去职，不许。会张胄《元
历》行及袁充言日景长，上以问季才，季才因言充谬。
上大怒，由是免职。仁寿三年卒。